# 2.2. Temporalización

# Temporalización do REA

Esta unidade levarase a cabo en 17 sesións (as das unidades 9 e 12) e, segundo a programación didáctica de referencia publicada en PROENS para a materia de "Xeografía e Historia" de 3.º de ESO, englóbase no terceiro trimestre.

A continuación, inclúese unha estimación da temporalización recomendada para cada fase deste recurso:

Fase | Seccións | Descrición do traballo a desenvolver | Temporalización
--- | --- | --- | ---
Fase 1: Novas preocupantes | 1.1. Miremos arredor de nós 1.2. O coñecemento é liberdade | Actividades de motivación e presentación do reto final | 1 sesión
Fase 2: Tempos pasados | 2.1. O Estado son eu: a monarquía absoluta 2.2. Un pobo sometido: a sociedade estamental | Repaso de coñecementos previos sobre o tema | 2 sesións
Fase 3: Acendendo as luces | 3.1. A Ilustración: a luz do coñecemento 3.2. Todo para o pobo, mais con luces: o despotismo ilustrado 3.3. Unha arte, unha época 3.4. Á luz do aprendido | Sesións dedicadas á ensinanza e asimilación dos contidos. Búscase que o alumnado participe de xeito activo no proceso de ensino-aprendizaxe e a reflexión consciente, especialmente para relacionar os contidos partindo dunha visión local ata o global. Inclúe actividades interactivas multinivel deseñadas para facilitar a comprensión dos contidos introducidos e preparar ao alumnado para a resolución do reto proposto na situación de aprendizaxe. | 9 sesións
Fase 4: Os novos tempos |  | Sesións dedicadas á realización do reto final na modalidade que escolla o alumnado. Preténdese que este reto sexa unha expresión de todo o aprendido durante a unidade e que o alumnado sexa capaz de sintetizar de xeito coherente, claro e eficaz os coñecementos adquiridos. | 4 sesións
Fase 5: Ilustrando ao mundo |  | Sesión de reflexión e autoavaliación do proceso de ensino-aprendizaxe. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)